CELEX: C2007/315/04
Language: hu
Date: 2007-12-22 00:00:00
Title: C-334/04. sz. ügy: A Bíróság (második tanács) 2007. október 25-i ítélete – Az Európai Közösségek Bizottsága kontra Görög Köztársaság (Tagállami kötelezettségszegés – 79/409/EGK irányelv – I. melléklet – A vadon élő madarak védelme – Különleges védelmi területek – IBA 2000 – Érték – Az adatok minősége – Szempontok – Mérlegelési mozgástér – Nyilvánvalóan elégtelen minősítés – Vizes élőhelyek)

22.12.2007   
            
            
               HU
            
            
               Az Európai Unió Hivatalos Lapja
            
            
               C 315/3
            
         A Bíróság (második tanács) 2007. október 25-i ítélete – Az Európai Közösségek Bizottsága kontra Görög Köztársaság
   (C-334/04. sz. ügy) (1)
   
   (Tagállami kötelezettségszegés - 79/409/EGK irányelv - I. melléklet - A vadon élő madarak védelme - Különleges védelmi területek - IBA 2000 - Érték - Az adatok minősége - Szempontok - Mérlegelési mozgástér - Nyilvánvalóan elégtelen minősítés - Vizes élőhelyek)
   (2007/C 315/04)
   Az eljárás nyelve: görög
   Felek
   
      Felperes: az Európai Közösségek Bizottsága (képviselők: M. Patakia és M. van Beek meghatalmazottak)
   
      Alperes: Görög Köztársaság (képviselő: E. Skandalou meghatalmazott)
   
      Az alperest támogató beavatkozók: Spanyol Királyság (képviselő: N. Díaz Abad meghatalmazott), Francia Köztársaság (képviselők: G. de Bergues és C. Jurgensen-Mercier meghatalmazottak), Portugál Köztársaság (képviselők: L. Fernandes és M. Lois meghatalmazottak), Finn Köztársaság (képviselő: T. Pynnä meghatalmazott)
   Tárgy
   Tagállami kötelezettségszegés – A vadon élő madarak védelméről szóló, 1979. április 2-i 79/409/EGK tanácsi irányelv előírt határidőn belüli át nem ültetése – Az irányelv különleges védelmi területek kijelölésére vonatkozó 4. cikkének megsértése – A Görögországban kijelölt területek elégtelen száma
   Rendelkező rész
   
               1)
            
            
               A Görög Köztársaság,
               
                           —
                        
                        
                           mivel az általa különleges védelmi területté minősített területek száma és teljes mérete nyilvánvalóan elmarad azon területek számától és teljes méretétől, amelyek megfelelnek a többek között az 1997. július 29-i 97/49/EK bizottsági irányelvvel módosított, a vadon élő madarak védelméről szóló, 1979. április 2-i 79/409/EGK tanácsi irányelv 4. cikkének (1) és (2) bekezdése értelmében a különleges védelmi területté minősítés feltételeinek,
                        
                     
                           —
                        
                        
                           mivel nem jelölt ki különleges védelmi területeket a török csuszka (Sitta krueperi) védelme érdekében, és
                        
                     
                           —
                        
                        
                           mivel olyan területeket minősített különleges védelmi területté, ahol az üstökös kárókatona desmarestii alfaja (Phalacrocorax aristotelis desmarestii), a saskeselyű (Gypætus barbatus), a barátkeselyű (Ægypius monachus), a békászó sas (Aquila pomarina), a parlagi sas (Aquila heliaca), a pusztai ölyv (Buteo rufinus), a héjasas (Hieraætus fasciatus), a fehérkarmú vércse (Falco naumanni), az Eleonóra sólyom (Falco eleonoræ), a Feldegg sólyom (Falco biarmicus) és a szürke sármány (Emberiza cineracea) elégtelen számban van jelen,
                        
                     nem teljesítette a 97/47 irányelvvel módosított 79/409 irányelv 4. cikkének (1) és (2) bekezdéséből eredő kötelezettségeit.
            
         
               2)
            
            
               A Bíróság a keresetet ezt meghaladó részében elutasítja.
            
         
               3)
            
            
               A Görög Köztársaságot kötelezi a költségek viselésére.
            
         
               4)
            
            
               A Spanyol Királyság, a Francia Köztársaság, a Portugál Köztársaság és a Finn Köztársaság maguk viselik saját költségeiket.
            
         
      (1)  HL C 239., 2004.9.25.